CP Kurobuta จับมือ Wongnai เปิดประสบการณ์ 5 Experience Dining Senses สัมผัสสุดยอดความหอม นุ่ม ฉ่ำ กับ หมูดํา ซีพี-คูโรบูตะ
รู้หรือไม่ ? หมูดํา ซีพี-คูโรบูตะ ถูกเลี้ยงโดยปราศจากความเครียด และด้วยสูตรอาหารธัญพืช 100%  จึงทำให้เนื้อที่ได้มีสีสันที่สวยงาม และมีเส้นใยกล้ามเนื้อละเอียดกว่าหมูทั่วไป  จึงทำให้มีความนุ่ม และรสชาติที่หอมหวาน เอาไปทำเมนูไหน ก็อร่อยไม่แพ้กัน..
28 ก.ย. 2565

CP Kurobuta จับมือ Wongnai เปิดประสบการณ์ 5 Experience Dining Senses สัมผัสสุดยอดความหอม นุ่ม ฉ่ำ กับ หมูดํา ซีพี-คูโรบูตะ ที่เชฟส่วนใหญ่พิสูจน์แล้วว่าอร่อยกว่าหมูทั่วไป ในสไตล์ Chef’s Table
สนับสนุนโดย CP Kurobuta x Wongnai
รู้หรือไม่ ? หมูดํา ซีพี-คูโรบูตะ ถูกเลี้ยงโดยปราศจากความเครียด และด้วยสูตรอาหารธัญพืช 100% 
จึงทำให้เนื้อที่ได้มีสีสันที่สวยงาม และมีเส้นใยกล้ามเนื้อละเอียดกว่าหมูทั่วไป 
จึงทำให้มีความนุ่ม และรสชาติที่หอมหวาน เอาไปทำเมนูไหน ก็อร่อยไม่แพ้กัน..
มาวันนี้ CP Kurobuta Festival ฉลองครบรอบปีที่ 10 ประกาศจับมือ LINE MAN Wongnai 
ตอกย้ำความอร่อ ยเฉพาะตัวของหมูดำ ซีพี-คูโรบูตะ ผ่านแคมเปญ “Savour Sensation Hunting”
โดยได้เชิญชวน เชฟนิค ณัฏฐพล ภวไพบูลย์ เจ้าของร้านอาหารไฟน์ไดนิ่งยอดนิยม อย่าง “วังหิ่งห้อย” มา
สร้างประสบการณ์อันเหนือชั้นแก่แขกผู้เข้าร่วมงาน และผู้ชมทางบ้าน
จัดเต็มด้วย 10 เมนูพิเศษ สไตล์ Chef’s Table ที่จะมาปลุกประสาทสัมผัสทั้ง 5 ผ่านความหอม นุ่ม ฉ่ำ ที่แสดงให้เห็นถึงความพรีเมียมของหมูดำ ซีพี-คูโรบูตะ
แล้วการร่วมมือระหว่าง CP Kurobuta และ Wongnai ในครั้งนี้ น่าสนใจอย่างไร ?
ลงทุนแมนจะเล่าให้ฟัง
หมูดำ ซีพี-คูโรบูตะ คือหนึ่งในนวัตกรรมด้านอาหาร ที่เกิดขึ้นจากการคิดค้น และพัฒนา 
โดย บริษัท เจริญโภคภัณฑ์อาหาร จำกัด (มหาชน) หรือ ซีพีเอฟ
ที่น่าสนใจคือ หมูดำ ซีพี-คูโรบูตะ ถูกเลี้ยงดูอย่างพิถีพิถันภายในฟาร์มระบบปิดมาตรฐานระดับโลก ที่ควบคุมทุกขั้นตอนตั้งแต่ระดับอุณหภูมิ จนถึงสภาพแวดล้อมที่เหมาะสม 
เพื่อให้หมูมีสุขภาพที่แข็งแรง ปราศจากโรค ปลอดสารเร่งเนื้อแดง และปลอดภัยต่อผู้บริโภค
แน่นอนว่า ความพิถีพิถันนี้ จะส่งผลให้หมูดำ ซีพี-คูโรบูตะ มีเนื้อสีเข้มสวย และนุ่มกว่าหมูทั่วไป ซึ่งได้รับการการันตีความอร่อยจากเชฟมืออาชีพกว่า 100 คน
พอเป็นแบบนี้ มันจึงไม่น่าแปลกใจ ว่าทำไม CP Kurobuta จึงจัดแคมเปญร่วมกับ Wongnai 
เพื่อส่งต่อความอร่อยถึงผู้บริโภค ให้ได้ฟินกันแบบสุด ๆ
แล้ว Wongnai จะมาช่วยเติมเต็มความอร่อยให้กับ หมูดำ ซีพี-คูโรบูตะ ได้อย่างไร ?
ต้องบอกว่า Wongnai คือผู้นำแพลตฟอร์มออนดีมานด์ และผู้ให้บริการข้อมูลร้านอาหารชั้นนำของไทย 
ที่มีฐานข้อมูลร้านอาหาร มากกว่า 900,000 ร้านทั่วประเทศไทย
ซึ่งการจับมือกันในครั้งนี้ เปรียบเสมือนการรวบรวมลายแทง เพื่อนำเสนอร้านอาหาร ที่มีเมนูหมูดำ ซีพี-คูโรบูตะ ให้เหล่านักชิมได้ไปตามล่าความอร่อยกันแบบฟิน ๆ
นอกจากนี้ Wongnai จะทำหน้าที่นำเสนอเคล็ดลับ และวิธีการทำอาหารด้วย หมูดำ ซีพี-คูโรบูตะ 
ผ่านช่องทางต่าง ๆ เพื่อเอาใจพ่อครัวแม่ครัวยุคใหม่ อีกด้วย
ทีนี้เราลองมาดู 10 เมนู สไตล์ Chef’s Table จาก เชฟนิค ณัฏฐพล ภวไพบูลย์ ที่จะแสดงให้เห็นว่า เพียงแค่เรามีสินค้าคุณภาพดี ก็สามารถทำเมนูอร่อยได้ง่าย ๆ
1. Cha Chu Sundae (ชาชู ซันเดย์)
ทำมาจาก หมูดำ ซีพี-คูโรบูตะ ส่วนสามชั้น ที่จะมาเปิดประสาทสัมผัสแรกด้วยความหอม
โดยจะเน้นการปรุงแบบไร้มัน เพื่อดึงความหอม และรสชาติแท้ ๆ ของเนื้อหมู เสิร์ฟพร้อมน้ำซุปที่เคี่ยวจากกระดูก Backbone และหมี่เย็นแบบ Homemade
2. Pulled Pork Taco (พูลพอร์คทาโก้)
ทำมาจาก หมูดำ ซีพี-คูโรบูตะ ส่วนสะโพก ซึ่งให้สัมผัสการเคี้ยวแบบอาหารทานเล่น สไตล์เม็กซิกัน
โดยชูจุดเด่นเรื่องความนุ่ม ฉ่ำ จากการปรุงแบบ Slow Cook เสิร์ฟพร้อมแผ่น Taco สไตล์เม็กซิกันแท้ ๆ 
ออนท็อปด้วยลูกเดือยกรุบกรอบ ที่ช่วยดึงรสชาติ และสร้างสัมผัสใหม่ ๆ
3. CP-Kurobuta Ma Nua (ซีพี-คูโรบูตะ มาเหนือ)
ทำมาจาก หมูดำ ซีพี-คูโรบูตะ ส่วนหัวไหล่ ที่จะมาเปิดสัมผัสด้านรสชาติ และกลิ่น  
ซึ่งหัวไหล่เป็นส่วนเนื้อที่มีเส้นใยกล้ามเนื้อ และเอ็นที่เยอะ ส่งผลให้เนื้อมีความแน่น และเด้ง
ที่น่าสนใจคือ เนื้อหมูจะถูกนำไปซูวี (Sous Vide) ปรุงด้วยรูปแบบ Deconstructed 
เพื่อดึงเอาเสน่ห์รสชาติแบบลาบเหนือดั้งเดิม มา Twist ในรูปแบบ Modern
4. Lolly Pop Kurobuta Satae (สะเต๊ะซี่โครงหมูดำ ซีพี-คูโรบูตะ)
ทำมาจาก หมูดำ ซีพี-คูโรบูตะ ส่วนซี่โครง ที่มีเสน่ห์ความหอมของกลิ่นน้ำผึ้ง และซินนามอน
โดยซี่โครงจะถูกนำไปย่างบนเตาหินชาร์โคล ส่งผลให้เนื้อหมูมีความหอม เสิร์ฟพร้อมซอสสะเต๊ะ ที่ทำจากมันหมูดำ ยกระดับความหอมขึ้นไปอีกเลเวล
5. Ravioli Truffle CP-Kurobuta Steak (ราวิโอลีทรัฟเฟิล ซีพี-คูโรบูตะ)
ทำมาจาก หมูดำ ซีพี-คูโรบูตะ ส่วนสันนอก โดดเด่นเรื่องเส้นใยกล้ามเนื้อที่ละเอียด ดูดซับรสชาติเครื่องปรุงได้อย่างมีประสิทธิภาพ
ซึ่งเมนูนี้จะเน้นการปรุงสไตล์อิตาเลียน โดยนำเนื้อหมูดำไปหั่นเป็นชิ้นสี่เหลี่ยมลูกเต๋าเล็ก ๆ ก่อนที่จะนำมาเคี่ยวกับน้ำมะเขือเทศ และ Italian Herbs ออนท็อปด้วยเห็ดทรัฟเฟิล เพื่อเพิ่มความหอมอร่อย
6. หมูดำ ซีพี-คูโรบูตะบูลโกกิ
ทำมาจาก หมูดำ ซีพี-คูโรบูตะ ส่วนสันใน ที่ขึ้นชื่อว่าเป็นส่วนที่นุ่มที่สุด ของเนื้อหมูดำ ซีพี-คูโรบูตะ
โดยนำมาผัดกับซอสบูลโกกิ ที่ทำจากน้ำต้มกระดูกหมูดำ เพิ่มความหอมหวาน 
เสิร์ฟพร้อมข้าวเกาหลี กิมจิ และหอมหัวใหญ่ร่อนไฟ
7. Thai Southern Styled CP-Kurobuta Pork Stew (หมูฮ้อง)
ทำมาจาก หมูดำ ซีพี-คูโรบูตะ ส่วนสามชั้น ที่มีความหอม นุ่ม ฉ่ำ ละลายในปาก เหมาะกับเมนูหมูฮ้อง
ซึ่งเมนูนี้เป็นการนำหมูส่วนสามชั้น มาตุ๋นกับเครื่องเทศไทย ที่ถูกผสมกันอย่างลงตัว จนน้ำมันของหมูที่ออกมา
ทำหน้าที่ตุ๋นตัวมันเองต่อไปเรื่อย ๆ อย่างช้า ๆ ซึ่งเป็นการปรุงแบบสไตล์ฝรั่งเศสที่เรียกว่า กงฟี (Confit)
8. Thai-Style Pork Bone Marrow Soup (ต้มแซ่บคูโรบูตะสองใจ)
ทำมาจาก หมูดำ ซีพี-คูโรบูตะ ส่วนสันนอก มาผสมกับไขกระดูกที่ถูกปรุงมาอย่างพิถีพิถัน 
เสิร์ฟพร้อมกับน้ำซุปที่ใช้กระดูก Backbone ของหมูดำ ซีพี-คูโรบูตะ มาเคี่ยวเป็นเวลา 3 วัน 
ออกมาเป็นเมนูต้มแซ่บ ที่มีน้ำซุปหอมจากไขกระดูก และเนื้อหมูส่วนสันนอกที่นุ่มละลายในปาก
9. Five Senses Hunting (หมูดำ ซีพี-คูโรบูตะกะเพรา ไข่ดาว)
ซึ่งเปรียบเสมือน Main Course ของวันนี้ โดย Five Senses Hunting จะแตกต่างจากเมนูอื่น
เพราะว่าเมนู Five Senses Hunting ประกอบไปด้วย 5 ส่วนจากหมูดำ ซีพี-คูโรบูตะ
เริ่มจากนำส่วนของ สันนอก สันใน และเนื้อน่อง มาสับผสมกัน 
เพื่อเพิ่มมิติให้กับเนื้อสัมผัส ให้มีความหอม นุ่ม ละมุนลิ้น
จากนั้นนำส่วนของ สามชั้น มาทำเป็นเบคอน ซึ่งจะให้ความกรอบ เคี้ยวสนุกยิ่งขึ้น
และปิดท้ายด้วยการ ผัดด้วยน้ำมันของหมู ซึ่งก็จะช่วยในเรื่องความหอม
ซึ่งเป็นจุดเด่นของน้ำมันหมูดำ ซีพี-คูโรบูตะ อยู่แล้ว
เมื่อรวมทั้ง 5 ส่วนเข้าด้วยกันแล้ว ก็จะทำให้เมนู Five Senses Hunting มีเนื้อสัมผัสที่นุ่ม ฉ่ำ และกรอบ
รวมถึงมีความหอมจากส่วนของน้ำมันหมูดำ ซีพี-คูโรบูตะ เรียกได้ว่าอร่อยแบบครบรสกันเลยทีเดียว
10. Kuro…SO COOL!! (ไอติมกะทิมันหมู เบคอน)
ปิดท้ายด้วยเมนูของหวาน ที่เป็นไอติมกะทิเคลือบด้วยซอสมันหมูซีพี-คูโรบูตะรสเข้ม 
เสิร์ฟพร้อมสามชั้น ที่นำมาสไลซ์รีดน้ำมัน และอบกรอบเป็นเบคอนแผ่นสวย
มาถึงตรงนี้ เราคงพอสรุปได้ว่า หมูดํา ซีพี-คูโรบูตะ ไม่เพียงแต่จะมีความหอมที่เป็นเอกลักษณ์ 
แต่ยังให้ประสบการณ์ความอร่อยที่แตกต่างจากเนื้อหมูทั่วไป ที่จะมาช่วยยกระดับมื้ออาหารให้พิเศษมากขึ้น
ใครที่สนใจอยากจะลิ้มลองความหอมนุ่มฉ่ำของ หมูดำ ซีพี-คูโรบูตะ ก็สามารถไปติดตามลายแทงความอร่อยต่อได้ที่ CP Kurobuta x Wongnai 
และที่พิเศษไปกว่านั้น ปีนี้ CP Kurobuta จัดเต็มกับกิจกรรม อร่อยฟิน ลุ้นกินฟรีทั้งปี กับ LINEMAN 100 รางวัล รวมมูลค่ากว่า 1.4 ล้านบาท โดยรางวัลจะประกอบไปด้วย Voucher กินฟรีที่สามารถใช้ได้ 1 ปีเต็ม
รางวัลที่หนึ่ง มูลค่ากว่า 50,000 บาท ห้ามพลาดกิจกรรมนี้ด้วยประการทั้งปวง
นอกจากนี้ CP ยังมีเมนูใหม่มาแนะนำ สำหรับคนที่ต้องการความสะดวกสบาย ปรุงง่าย เพียงแค่แกะซองก็อร่อยง่ายได้เลย ไม่ว่าจะเป็น
- หมูดำ ซีพี-คูโรบูตะ หมักซอสบูลโกกิ พร้อมปรุง 
- หมูดำ ซีพี-คูโรบูตะ หมูน้ำมันงา
- หมูดำ ซีพี-คูโรบูตะ ตับหมูน้ำมันงา
- หมูดำ ซีพี-คูโรบูตะ สันนอกหมูซอสซีอิ๊วญี่ปุ่น 
- หมูดำ ซีพี-คูโรบูตะ สันนอกหมูโคชูจัง
เพราะสุดท้ายแล้ว ไม่ว่าเราจะเลือกชิ้นส่วนไหนของ หมูดํา ซีพี-คูโรบูตะ  
ก็หอม นุ่ม ฉ่ำ อร่อย เต็มสิบอย่างแน่นอน…
Reference:
- งานแถลงข่าว CP Kurobuta Festival ฉลองครบ 10 ปี